钦定古今图书集成/历象汇编/乾象典/第050卷 > 离瑜
## 钦定古今图书集成/历象汇编/乾象典/第050卷 > 离瑜

按《星经》，“离瑜三星，在秦代东南北列，主王侯衣服。”
按《史记天官书》《汉书》《晋书天文志》俱不载。

按：《隋书天文志》：“秦代东三星，南北列，曰离瑜。离，圭衣
也。瑜，玉饰。皆妇人之服星也。”

按《宋史天文志》：“离瑜三星，在十二国东。”《乾象新书》：“在
天垒城南。离圭衣也；瑜，玉饰；皆妇人见舅姑衣服也。”
按《观象玩占》，“离瑜三星，在十二国东，主妇人服饰。离，
圭衣也；瑜，玉饰也。”